У жніво з раніцы да першых зор працавалі зернеўборачныя камбайны, і я не пакідаў поле. На палетку азімай пшаніцы Уладзімір Ільіч спытаў, якой будзе ура- джайнасць. Я паціснуў плячыма, а ён: “80 цэнтнераў з гектара!” Для 1989 года — рэкорд. Падумалася: “Як стану аграномам, дасягну яго”. Праз два дзесяцігоддзі, калі ўзначальваў агранамічную службу ААТ “Агра-Кобрынскае”, мы сустрэліся. Пахваліўся свайму настаўніку, што на некаторых участках кобрынскай гаспадаркі ўраджайнасць азімай пшаніцы перавысіла сто цэнтнераў з гектара. Уладзімір Ільіч усміхнуўся і прызнаўся, што пра 80 цэнтнераў ён пажартаваў…